L'edifici de vidre, seu de l'empresa municipal Pumsa\nPUMSA va tancar el 2012 amb un dèficit final de 4,5 milions d’euros. El principal motiu d’aquestes pèrdues és la pèrdua de valor dels actius immobiliaris i la retrocessió de crèdits fiscals. Des del govern municipal consideren que s’ha dut a terme una actuació “prudent gràcies a la presa de decisions per unanimitat”. Així doncs, PUMSA té un endeutament bancari de 49 milions d’euros, 30 milions menys que el 2011.\n4,5 milions d’euros és el dèficit final de PUMSA, GINTRA ha acumulat pèrdues per valor de 1,9 milions d’euros i Prohabitatge ha aconseguit uns resultats positius amb beneficis que ascendeixen a 28.000 euros.\nLa regidora d’urbanisme i presidenta de PUMSA, Montse Rodríguez, va explicar que “el redimensionament de la plantilla, que ha permès estalviar un 40 per cent de la massa salarial ha estat una de les decisions més importants de l’any”. Així mateix, Rodríguez també va assenyalar altres aspectes que han contribuït a la reducció del dèficit com són el refinançament del deute i la venda d’actius importants com el solar del Corte Inglés i el local del Mercadona a l’edifici del Rengle.\nLa regidora d’urbanisme considera que la gestió que s’ha fet a PUMSA ha estat prudent. De totes maneres, es va mostrar satisfeta per “la unanimitat amb què s’han pres les decisions”. Un fet que va destacar especialment ja que “cal mantenir aquest consens perquè d’ell en depèn el futur del grup ajuntament”. L’oposició està dividida davant la gestió de PUMSA. El PSC va reivindicar la utilitat de PUMSA per “tirar endavant importants operacions urbanístiques”. Al seu torn, el PP va alertar que “els comptes del 2012 són irreals” i que si PUMSA fos una empresa privada, ja hauria fet fallida. PxC i ICV-EUiA van reconèixer els comptes presentats. Lora lamenta que “no s’hagin buscat culpables” i Martínez va assegurar que “els comptes s’ajusten a la realitat”. Per últim, la CUP va criticar durament les “polítiques especulatives” que PUMSA ha fet tradicionalment.


Enric I. Canela » Blog Archive » El Govern ha d’aclarir les coses: els doctorands tenen raó\nFa uns dies em vaig manifestar clarament a Urgeix la interpretació sobre el preu de la tutoria, defensa i avaluació de la tesi doctoral.\nAquest vespre un grup d’uns 200 doctorands, segons la Guàrdia Urbana, han protestat a la plaça Universitat per l’augment del 280% del preu de la tutorització de les tesis respecte al curs passat. Els estudiants han recalcat que el departament d’Innovació de la Generalitat ha pujat un 280,8% el preu de les tutories del doctorat en les universitats catalanes.\nA més d’aquesta protesta, els doctorands han preparat un manifest al qual s’han adherit 4.500 persones (Jo també he licitant, em sembla una barbaritat) que demana l’anul·lació del decret que estableix els preus i que, si no, s’apliqui el decret l’any anterior, augmentant només l’IPC.\nEn tot cas el Govern ha d’aclarir que dimonis volien dir amb un redactat absolutament confús. Això no pot ser.\n4 respostes a “El Govern ha d’aclarir les coses: els doctorands tenen raó”\na 04 nov. 2010 a les 2:14 José María\nNo paren de dir que ara és més barato perquè no s’han de pagar els cursos (no diuen que ara s’ha de pagar el màster), que abans els preus dels crèdits eren més cars (no diuen que es feien 32 crèdits davant dels 60 dels màsters), i que hi ha motius per a la pujada. I no només ho diuen des de la Generalitat, ho diuen també les universitats!\nAvui m’ha arribat un mail d’un company d’una altra universitat pública, signat per dos vicerectors, en aquest sentit:\n“Com sabeu, la situació econòmica de les universitats en general, i de la U### en particular, és greu i fa indispensable aplicar mesures de reducció de la despesa, per una banda, i d’increment d’ingressos, per una altra. Som conscients que aquestes mesures provoquen situacions tenses i sovint difícils d’explicar en tot el seu abast, però el sentit de responsabilitat que ha de guiar la gestió de recursos públics ens obliga a adoptar-les i a assumir-les amb totes les seves conseqüències.\nDues d’aquestes mesures incideixen en increments de taxes, l’una sobre el preu del doctorat i l’altra sobre el preu de la matrícula en màsters universitaris per a estudiants extracomunitaris no residents.\nLa primera, que consisteix a fixar un preu de 400 euros en concepte de tutoria, defensa i avaluació de la tesi doctoral per als estudis de doctorat regulats pel RD 1393/2007, el fixa, amb caràcter general per a totes les universitats públiques catalanes, el decret de preus del Govern de la Generalitat (Decret 98/2010, de 22 de juliol). És cert que aquest preu representa un increment notable respecte al preu que es cobra per tutela de tesi en els doctorats no adaptats a l’EEES (107,68 €), però cal tenir en compte que, per a aquests estudis, el decret també estableix altres taxes per crèdits docents i d’investigació -amb un preu sensiblement superior al dels crèdits de màster-, que representaven la part més important d’ingressos per matrícula dels antics programes de doctorat, els quals quedarien desproporcionadament reduïts respecte al cost acadèmic que representen, si es limitessin als 107,68 €.” […]\na 04 nov. 2010 a les 2:57 José María\nPotser li interessa llegir els documents sobre el que va passar a la darrera reunió conselleria + universitats amb doctorands, que són més tècnics però de difusió més limitada. Hi ha la versió dels doctorands i de la conselleria. Lògicament la conselleria juga amb els preus dels crèdits dels doctorats antics, sense tenir en compte que hi havia graus d’experimentalitat molt alts que sortien al decret però que a la pràctica universitats com la UB no feien servir.\nA més, en qualsevol cas, aquest hauria de ser el debat del finançament dels màsters de recerca / d’alt grau d’experimentalitat, no dels doctorats.\na 04 nov. 2010 a les 11:51 enriccanela\nMoltes gràcies pel document, ara a l’abast de qui vulgui llegir-lo. Si, si que m’interessa. Jo no estic d’acord amb això que han fet, però el que és inadmissible és que la norma no diu el que estan fent les universitats. Discrepo absolutament del tracte que s’està donant als doctorands.\nSi es volen reformar les matrícules i les taxes, cal una política més general, amb les beques i ajuts, etc.\na 04 nov. 2010 a les 11:59 enriccanela\nAl meu parer el problema no és fer un nou decret. És que no s’està complint el que hi diu. Entenc que el pagament fa que ja no s’hagi de pagar en anys següents. Què hi diu la gent que sap Dret?\nPer altra banda, els estudiants no paguen el 10-20% del cost dels estudis, paguen molt més perquè en el còmput que fan s’inclou la recerca que és una part molt substancial del cost de la universitat. I de costos en sé més que la majoria dels que estaven a la reunió.


Sant Boi Notícies – MLB Academies Tournament 2018 a Sant Boi\nMLB Academies Tournament 2018 a Sant Boi\nmar 21, 2018 Beisbol i softbol, Esports Comentarios desactivados en MLB Academies Tournament 2018 a Sant Boi\nDel 22 al 28 de març se celebra a Sant Boi per quart any consecutiu el torneig de la Major League Baseball (MLB), Spring Tournament Academies. El torneig està dirigit a nois entre els 14 i 19 anys i acollirà sis equips participants: República Txeca, Itàlia, Alemanya, Holanda, França i la Selecció Europea.\nEls 21 partits estan programats a les 10:15, 13:15 i 16:15 a les instal·lacions del Club de Bèisbol i Softbol de Sant Boi , que compta amb dos representants dins de la Selecció Europea: Eric Asensio i Marc Civit.\nAquest esdeveniment esportiu és crucial per als 175 joves jugadors que hi participen, ja que tots els scouts o cercatalents de 20 organitzacions dels Estats Units visiten el torneig per oferir contractes professionals als millors talents d’Europa.\nLa MLB Spring Tournament Academies, a més, és una oportunitat per a donar a conèxier Sant Boi com a ciutat amb arrel esportiva i les seves instal·lacions de primer nivell i homologades per la Federació Europea.\nFont: Club de Bèisbol i Softbol de Sant Boi\n– Calendari dels partits\nBeisbol i softbol, Esport, Joves, MLB, Spring Tournament Academies\nSant Boi rep el distintiu Pajaritas Azules Collita de fusta per obtenir energia renovable\nReconeixement a més de 700 esportistes...\njul 07, 2018 Comentarios desactivados en Reconeixement a més de 700 esportistes de Sant Boi


Ajuda als afectats pel volcà a la Palma – La veu d'Àfrica\n23 setembre 2021 Notícies\nAjuda als afectats pel volcà a la Palma\nCreu Roja, 22 de setembre de 2021\nDesprés de l’inici de l’erupció del volcà a la Palma, diumenge passat a les 15:12h (hora local), els nostres Equips de Resposta Immediata en Emergències (ERIE) d’Alberg, Comunicacions i Cerca, Salvament i Rescat al medi Terrestre i tot el voluntariat de l’illa estan treballant en la zona en coordinació amb les autoritats.\nLes àrees d’actuació són suport en albergs, logística, atenció sanitària d’emergència, atenció psicosocial i cerca i salvament. Fins al moment han estat evacuades més de 5.000 persones, però es preveu que aquest número es dupliqui i arribi a les 10.000 persones.\nS’han habilitat a l’illa dos punts de trobada, situats en els camps de futbol Los Llanos de Aridane i El Paso. A la Creu Roja treballem juntament amb el Servei d’Urgències canari, per a traslladar els habitants del municipi del Paso, i d’alguns petits nuclis poblacionals en Los Llanos de Aridane, fins als punts de trobada, on s’està procedint a realitzar la filiació de les persones evacuades.\nSegons l’última informació del Centre d’Operacions, ara mateix hi ha allotjades al voltant de 300 persones en els albergs que gestionem a la Creu Roja.\nSi la teva situació t’ho permet i desitges ajudar les persones afectades per l’erupció del volcà a la Palma, pots fer-ho aquí.\nPrevious Post:Tens ganes de desconnectar? Vols viure un moment especial o passar uns dies sense preocupar-te de res?\nNext Post:Exponential Day #3, reserva’t un lloc entre les empreses líders del futur


L'explosió accidental d'una olla provoca cremades a cinc alumnes d'una escola d'hostaleria basca\nUn dels cinc ferits per l'explosió d'una olla a l'escola d'hostaleria de la Universitat del País Basc, a Leioa, Biscaia, ha tingut cremades de segon grau. Es tracta d'una jove francesa de 19 anys. La resta de ferits tenen cremades menys importants. L'explosió ha passat, segons sembla, per un "error tècnic" en l'obertura d'una olla de pressió.\nRedacció 17/04/2013 - 12.07 Actualitzat 17/04/2013 - 14.49\nEls alumnes de l'escola revisen l'olla industrial que ha explotat i que ha ferit cinc persones. (Foto: EFE)\nL'explosió d'una olla de pressió ha causat aquest dimecres ferides a cinc alumnes de l'escola d'hostaleria de la Universitat del País Basc, al municipi biscaí de Leioa. Quatre dels cinc ferits els han traslladat a l'hospital de Cruces, a Barakaldo, amb cremades al seu cos. La que presenta lesions més greus és una jove de 19 anys, de nacionalitat francesa, que té cremades de segon grau al cap i a l'esquena, segons ha informat el departament de Seguretat del govern basc. Els altres ferits tenen lesions menys importants.\nEls fets han passat poc després de les deu d'aquest matí en aquesta escola d'hostaleria de Leioa, que depèn de la Conselleria d'Educació. Una olla de pressió industrial on estaven cuinant verdures ha esclatat i l'aigua bullint ha provocat cremades a cinc dels alumnes de l'escola. L'explosió ha passat per "un error tècnic", segons el departament d'Educació de l'executiu basc.


El molinenc Mike B. Leiva presenta el seu primer disc | Viu Molins de Rei\nMIke B.Leiva presenta el seu primer disc, “The balance”. // Mike B.Leiva\n“The Balance” és el títol del primer àlbum de Miquel Bonastre, que ha decidit emprendre la seva carrera musical sota el nom de Mike B. Leiva. La passió per la música d’aquest jove molinenc de 25 anys ha estat el que l’ha portat a iniciar-se en aquest món, tot i que considera que ho fa merament “per satisfacció personal”. “Avui en dia em sembla bastant utòpic plantejar-se viure d’això”, apunta el cantautor, tocant de peus a terra.\nEl disc està format per 12 temes amb influències provinents de moltes vessants del pop o del rock. L’idioma escollit ha estat l’anglès ja que segons el molinenc “a l’hora de composar és el que em surt de manera natural“. La temàtica de les cançons és genèrica; va des de “Thank you”, dedicada a la seva mare fins al tema per excel·lència: l’amor. “Josephine” i “Weakening”, una balada de rock, són els dos singles escollits per presentar-se. A més, en l’última cançó del seu disc, “Lies”, hi ha una col·laboració d’Aedo, un dels components del grup de rap molinenc Rap Doctrina.\nEl cantautor molinenc va treure aquest estiu el seu primer EP, “Halfway”, format per sis cançons i el 8 d’octubre ha sortit el seu primer LP a Internet i de forma gratuïta amb sis cançons més. Totes les cançons ja es poden escoltar a Spotify i a un Bandcamp en el que també es poden trobar les lletres.\nFa tres anys, Miquel Bonastre va començar a aprendre a tocar la guitarra anant a classes i després de forma autodidacta. Poc a poc, “per intuïció” va anar composant melodies fins arribar al punt d’adonar-se que tenia un nombre elevat de temes escrits. I va ser aquesta primavera quan es va posar en contacte amb un reconegut productor musical, David Palau, que ha estat la clau tècnica per a la producció d’aquest disc.\nPresentació a la sala Liverpool\nLa presentació oficial del es durà a terme el dissabte 19 d’octubre a les 12 de la nit a la sala Liverpool de la discoteca Eitwo. “Mike B. Leiva & Friends” -títol oficial de l’acte- constarà d’un concert en acústic amb dos músics més i serà obert a tot el públic gratuïtament. El mateix dia, es posaran en venta les 500 còpies del disc a un preu de 5€. A continuació, el punxadiscs també molinenc Polpax s’encarregarà de la música de la mateixa sala.\nEtiquetes:Aedo Bandcamp concert EiTwo Halfway Josephine Lies Mike B. Leiva Mike B. Leiva & Friends Miquel Bonastre música Polpax Rap Doctrina sala Liverpool Spotify Thank you The Balance Weakening


La connectivitat, l'eficiència i la sostenibilitat dels equips marquen l'edició 2018 d'Hostelco\nLa connectivitat, l’eficiència i la sostenibilitat dels equips marquen l’edició 2018 d’Hostelco\nEl certamen mostra les últimes tendències en interiorisme aplegades a 'Live Hotel', un hotel recreat de 950 metres on es pot veure una habitació 100% accessible o un gimnàs de 32 m2\nACN L’Hospitalet de Llobregat.-Un any més, les principals empreses d’equipament i maquinària per a la restauració i l’hoteleria s’han aplegat a Hostelco, el certamen referent en el sector que enguany, per primer cop, se celebra conjuntament amb Alimentaria. Com ja es va apuntar en l’edició de l’any passat, la connectivitat, l’eficiència i la sostenibilitat dels equips marquen les principals novetats del certamen on, per exemple, es pot veure un forn que mitjançant llum ultraviolada elimina el 99.9% dels bacteris al cuinar o sistemes de calefacció i refrigeració que redueixen la factura energètica en gairebé un 50%. Per mostrar les últimes tendències en interiorisme, Hostelco acull ‘Live Hotel’, la recreació d’un hotel de gairebé 1000 metres quadrats on es pot veure una habitació 100% accessible, un gimnàs totalment equipat de 32 metres quadrats apte per a petits hotels o habitacions decorades amb diferents estils. L’alta gastronomia també té un espai reservat a Hostelco on xefs com Nadu Jubany, Paco Roncero i Andoni Luis Aduriz, entre d’altres, participaran en ponències i demostracions.\nCom ja ha passat en altres sectors, aquesta edició d’Hostelco demostra que el sector de la restauració i l’hoteleria també està adaptant les darreres solucions tecnològiques per facilitar l’administració i gestió dels establiments i millorar l’experiència dels clients. Així, per exemple, la connectivitat i l’Internet de les Coses dirigeixen les funcions d’equips cada vegada més sofisticats, fàcils d’utilitzar, multifuncionals i controlables remotament. La sostenibilitat també és un factor que guanya pes dia a dia.Un exemple de tot això el tenim en el forn que presenta l’empresa catalana Disforn que, gràcies a la seva tecnologia ‘UltraVioletSteam’, que utilitza llum ultraviolada, aconsegueix eliminar el 99,9% dels bacteris a l’hora de cuinar, una xifra molt superior a les dels forns convencionals. A més, segons destaca Albert Torné, responsable d’I+D de Disforn, l’aparell es connecta al núvol mitjançant una aplicació que permet crear, guardar i modificar receptes, o controlar el forn a distància, entre d’altres funcions.Pel que fa a la sostenibilitat, l’empresa valenciana Magnovent porta un sistema de ventiladors de grans dimensions que, fent circular aire a molt baixa velocitat, aconsegueixen reduir el cost energètic a l’hora de climatitzar grans espais. El sistema, que ja està instal·lat en aeroports com el del Prat o el de Girona i grans centres comercials, aconsegueix estalvis de fins el 20% a l’estiu i de fins el 40% a l’hivern. Segons explica Jesús Garcia, els ventiladors aconsegueixen dispersar l’aire fred dels aires condicionats a l’estiu optimitzant el seu rendiment i, durant l’hivern, “fer baixar” l’aire calent que es concentra al sostre dels edificis. A més, en espais no climatitzats, els sistema de ventiladors aconsegueix reduir entre dos i tres graus la temperatura amb un cost energètic molt baix.’Live Hotel’Les novetats relacionades amb l’interiorisme s’han aplegat al ‘Live Hotel’, la recreació d’un hotel de gairebé 1.000 metres quadrats on, des del vestíbul a les diferents habitacions, s’aporten solucions funcionals i de disseny.La Fundació ONCE, per exemple, demostra en una de les habitacions els beneficis del disseny universal que dirigeix les seves accions al desenvolupament de productes i entorns de fàcil accés per al major nombre de persones sense renunciar al disseny. Així, presenten una habitació plena de solucions per fer més fàcil la vida a persones amb mobilitat reduïda però que també és perfectament funcional per a persones sense cap tipus de discapacitat. Entre les solucions que incorpora l’habitació hi ha llits i butaques articulats, sensors per detectar i avisar en cas de caigudes, o un lavabo on tots els elements es poden regular en alçada. Al ‘Live Hotel’ també es pot veure un gimnàs de 32 metres quadrats que l’empresa andalusa ‘Oss Fitness’ porta a Hostelco per demostrar que fins i tot els hotels més petits poden tenir-ne un aportant valor afegit a l’establiment i satisfent una demanda creixent dels consumidors. Hostelco ExperienceAprofitant les sinergies generades per la coincidència amb Alimentaria, Hostelco tindrà un important espai reservat a l’alta gastronomia. A l’àrea ‘Live Gastronomia’ xefs de prestigi com Nadu Jubany, Paco Roncero i Andoni Luis Aduriz, entre d’altres, realitzaran demostracions i tallers. A més, The Hostelco Experience acollirà conferències i demostracions de mestres nacionals i internacionals especialitzats en pa, gelateria i pastisseria.


Un 8M marcat per la pandèmia |\nLa Isidreta felicita el dia mundial de la ràdio\nArriba la festa major de la Verneda i La Isidreta s’hi suma!\nEl veïnat del Poblenou decideix sobre el 22@\nUn 8M marcat per la pandèmia\nPresentem la nova temporada\nJa tenim pàgina web\nQui és la Isidreta?\n‘La Isidreta Entre Letras’\nLa segona temporada de la Isidreta Ràdio\nLa Isidreta Ràdio a la festa de la Verneda de Sant Martí\nProgramació especial 8M\nEl Presente Es Hostelería\n10/03/2021 10/03/2021 Isidreta\nEl 8 de març se celebra el dia de la dona i a la Isidreta hem ajuntat les ganes, la força i la il·lusió d’algunes voluntàries i col·laboradores per tirar endavant un programa especial sobre el 8M.\nEl 2020 no ha estat un any fàcil per a ningú. Tampoc per a les dones. Segons feminicidi.cat arreu de l’estat espanyol han mort 81 dones assassinades per homes durant tot el 2020. Això significa que, a més de patir tot el que tothom ha patit per la Covid-19, les dones encara han hagut de suportar maltractaments, abusos, violència i fins i tot assassinats.\nPrecisament les dones són la gran majoria de les persones que formen part del sector sanitari que ha lluitat dia rere dia per controlar el Coronavirus. És a dir, aquest col·lectiu no s’ha aturat malgrat les adversitats i ha tret forces de qualsevol banda per créixer i revertir la situació de pandèmia. Tampoc s’han aturat altres sectors com l’educació social, el treball social, cooperatiu i voluntari del qual majoritàriament són dones qui en formen part. Des de la Isidreta hem decidit homenatjar totes aquestes dones que han estat al peu del canó per ajudar als altres i que no han flaquejat durant un any tan atípic com el 2020.\nI atípic ho és també el 2021, ja que malgrat que hem començat amb el procés de vacunació el virus conviu entre nosaltres i seguim plagats de restriccions que ens minven les llibertats. Tan estrany ha sigut aquest 8M del 2021 que, a algunes ciutats com Madrid, s’han prohibit les mobilitzacions per al dia de la dona. Afortunadament, a Catalunya hem pogut alçar la veu pels drets de les dones amb manifestacions, trobades i reivindicacions diverses.\nAixí que si tens ganes de descobrir com s’ha viscut el 8M aquí a Sant Martí, d’escoltar entrevistes amb periodistes i escriptores de renom com Roser Amils o Tana Collados i de posar-te en la pell d’infermeres, educadores socials i voluntàries que ho van donar tot durant el 2020, el programa especial de la Isidreta t’espera. Fes play a la capseta d’Ivoox i gaudeix de reflexions, idees i vivències al voltant de les dones, el 8M i la Covid-19.\n← Presentem la nova temporada\nEl veïnat del Poblenou decideix sobre el 22@ →\nVols rebre les notícies de la ràdio per correu electrònic?


L’impiu campus de la UIB: de Brokerval a Minerval | Opinió | EL PAÍS Catalunya\nL’impiu campus de la UIB: de Brokerval a Minerval\nAls laboratoris de la UIB es destil·lava el medicament Minerval que, segons la cap d’oncologia de l’Hospital públic de Son Espases, la doctora Josefa Terrasa, només és una mica d’oli d’oliva barrejat amb aigua en una càpsula.\n15 ABR 2017 - 22:38\tCEST\nD'esquerra a dreta, la presidenta del Consell Social de la UIB, Francesca Mas, el vice-rector Jaume Carot i el rector Llorenç Huguet. UIB\nA les universitats s’admira el prestigi de Harvard i s’emulen els seus assoliments amb l’esperança de veure progressar el lloc que cadascuna ocupa en el rànquing de l’excel·lència. La universitat balear, no obstant això, a despit de l’ansietat que ocasiona aquesta competència, prefereix campar a gust i presumir d’un tarannà que, si bé no és digne d’enveja, provoca una sorpresa atònita.\nL’original pla de gestió del campus balear va començar ja fa alguns anys, a principis de la dècada dels noranta, quan als gerents de la universitat se’ls va ocórrer treure rendiment dels diners de la institució pública i col·locar-los en una aventurera societat d’inversions. L’escàndol Brokerval va acabar llavors als tribunals, però es va donar per conclòs amb unes condemnes estranyes. Potser per això la comunitat universitària no va purgar la influència malèfica d’aquella gosadia i ha perllongat fins avui el seu majestuós desvergonyiment.\nAquesta setmana la policia ha detingut a Palma dos catedràtics de la universitat balear per fabricar, comercialitzar, vendre i prescriure un medicament fals. Aprofitant l’autoritat que els dona cobertura i protecció, els dos catedràtics es vanaven de la seva fulgurant patent i l’han receptat com el remei definitiu contra el càncer. Del patiment dels malalts estafats pels catedràtics de la UIB en dona compte el nom que la policia ha posat a la seva investigació: operació Impia.\nAls laboratoris de la UIB es destil·lava el medicament Minerval que, segons la cap d’oncologia de l’Hospital públic de Son Espases, la doctora Josefa Terrasa, la primera a denunciar el cas que finalment ha arribat a la fiscalia, només és una mica d’oli d’oliva barrejat amb aigua en una càpsula. Segons el relat dels malalts i familiars enganyats, que en alguns casos van arribar a abonar fins a 25.000 euros pel beuratge –uns pacients ja morts–, els catedràtics feien publicitat del seu remei miraculós amb frenesí, però l’expenien al Campus d’una manera dissimulada més pròpia dels camells que venen heroïna als suburbis de la ciutat.\nEls investigadors i professors seriosos que treballen a la UIB han sol·licitat a l’opinió pública que no es demonitzi tota la comunitat universitària a causa del desfalc organitzat per uns pocs. És lògic que tinguin por de veure’s esquitxats pel descrèdit impiu del cas, però els col·legues dels catedràtics detinguts demostren desconèixer què significa la pertinença a una institució. Òbviament, qui compareix davant els tribunals és el malfactor atrapat in fraganti, però el cas Minerval ha tret a flotació, una vegada més, un comportament incompatible amb la decència que s’atribueix a les institucions universitàries.\nLes primeres denúncies contra els catedràtics de Minerval es van formular l’any 2011 i des de llavors (sis anys!) s’han reiterat als despatxos del rectorat de la universitat, que acomiadava els demandants amb un cop de porta als nassos. El vicerector d’investigació, Jaume Carot, rebia les denúncies com si fossin un rumor confús i des del rectorat es va considerar oportú inhibir-se, deixant que els malalts patissin el fals medicament fabricat en els seus laboratoris.\nSerà interessant seguir el resultat de les investigacions policials i conèixer els detalls d’una trama incomprensible (per què l’autoritat universitària protegeix els fabricants d’un medicament fals?). Mentrestant, caldrà saber si l’actual mecanisme de control ranqueja per una de les tres causes clàssiques: subornat, mediocre o incompetent.


Activitats de descoberta\nCatalunya és un territori per descobrir, sempre hi trobareu alguna nova proposta que us activarà l’instint d’exploradors. Per això posem al vostre abast activitats d’observació de la natura, d’interpretació i descoberta del medi natural per fer que cada sortida a l’aire lliure sigui única. Us hi ajudarem a fer-les a la vostra mida i podreu desenvolupar-hi les vostres inquietuds com a ornitòlegs, fotògrafs de natura, observadors de fauna i flora... Només cal sortir a descobrir-ho!\nInterpretant el paisatge – la construcció del Pirineu\nComarca: • Alt Urgell\nMunicipi / Nucli: • La Seu d’Urgell\nVine a descobrir els paisatges pirinencs interpretant el que veiem i relacionant-lo amb les glaceres que van esculpir el Pirineu. Fem sortides on anem trobant evidències sobre el terreny i anem construint el relat que ens ajuda a entendre com s’ha creat el paisatge.\nTemporalitat Tardor / Hivern / Primavera / Estiu\nObservació de voltors en família a la Terreta\nComarca: • Pallars Jussà\nMunicipi / Nucli: • La Terreta (Tremp) • Olius • Pi de Sant Just\nObservació dels voltors de la Terreta (municipi de Tremp) a curta distància des del hide, de manera còmoda i dissenyada per famílies amb nens i nenes.\nDescoberta a la Vall de la Cerdanya\nComarca: • Cerdanya\nMunicipi / Nucli:\nVine a descobrir el racons més màgics de la Cerdanya, de la mà de Penyes Altes Outdoor Services. Les nostres rutes estan adaptades als interessos dels nostres clients. Realitzem activitats tot l’any i pots escollir entre activitats de senderisme, rutes en mountain bike, excursions en raquetes de neu, etc. Dissenyem rutes per tota la vall, el nivell de dificultat el tries tu.\nComarca: • Berguedà\nMunicipi / Nucli: • Olvan\nDescobreix l’activitat i l’entorn del pantà de La Baells de la mà dels nostres guies. Si no vols simplement remar, si el que vols és aprendre a aprofitar el teu esforç per treure el màxim rendiment a cada remada o si vols conèixer el raconets més macos del nostre entorn amb algú que t’expliqui les característiques del lloc… aquesta és la teva opció!!!\nComarca: • Montsià\nMunicipi / Nucli: • Sant Carles de la Ràpita\nDescoberta de l'estudi dels ocells a través de l'anellament científic d'ocells.\nTresors del Montsec\nComarca: • Noguera\nMunicipi / Nucli: • Os de Balaguer\nAquesta experiència tracta d'una estada de 2 nits i 3 dies per descobrir, observar i passejar pels tresors del Montsec.\nComarca: • Ribera d’Ebre\nMunicipi / Nucli: • Móra d'Ebre • Vinebre • Miravet\nUna experiència inèdita: navega en caiac de Móra d'Ebre a Miravet per rememorar el pas de les tropes republicanes, inici de la batalla de l'Ebre. I és que l'Ebre hi va jugar un paper essencial, en una operació d’enorme audàcia, les tropes republicanes el van creuar de matinada i en silenci, iniciant així la batalla més llarga i cruenta de la Guerra Civil.\nDescobrint la fauna nocturna\nComarca: • Segarra\nMunicipi / Nucli: • Sant Guim de Freixenet\nLes nits són també plenes de vida. Durant la primavera, estiu i tardor, els camps i boscos de l'altiplà de la Segarra, són un lloc ideal per conèixer tota mena de fauna silvestre.\nCaminant pel Parc Natural de l'Alt Pirineu\nComarca: • Pallars Sobirà\nMunicipi / Nucli: • Esterri d'Àneu\nTot caminant coneixerem el territori del Parc Natural de l'Alt Pirineu... boscos, prats, muntanyes, pobles i antigues formes de viure.\nComarca: • Baix Ebre\nMunicipi / Nucli: • Deltebre\nConsisteix en una immersió a la cultura deltaica amb interpretació de la formació, geologia i història del delta i la gent que l’habiten, demostracions de pesca tradicional, jocs populars i tallers vinculats al cultiu tradicional de l’arròs i l’obtenció de recursos bàsics utilitzats pels nostres avantpassats al Delta de l’Ebre, abans de l’aparició de les màquines i dels productes químics.\nDescobrint la flora Segarrenca\nL'altiplà de la Segarra presenta una rica flora, en un paisatge vegetal ben divers.\nRuta Romànica pirinenca\nComarca: • Val d’Aran\nMunicipi / Nucli: • Les\nRuta de les esglésies més emblemàtiques del Pirineu Central (Aran, Ribagorces, Pallars i Comenge), agermanades als dos costats de l'antiga frontera. A triar la zona o comarca segons el temps o estada pirinenques.\nConvivència amb els rucs\nComarca: • Priorat\nMunicipi / Nucli: • Cabacés\nPassarem una hora amb els rucs, donant-los les seves llaminadures preferides, raspallant-los i captant la seva naturalesa. Una experiència didàctica i relaxant.\nDescobreix el Pirineu en família\nMunicipi / Nucli: • Sort\nEn una estada que pot anar des dels 2 als 5 dies, us oferirem un ventall d'activitats de riu i muntanya perquè mentre gaudim, per exemple, d'una baixada en ràfting per la Noguera Pallaresa o una excursió a cavall pel Parc Natural de l’Alt Pirineu, pugueu descobrir els racons naturals únics per la seva bellesa. A més a més, a l’estar allotjats a la nostra Borda podreu gaudir de més de 100 anys d'història dels nostres avantpassats i de productes de proximitat per sentir més a prop el Pirineu que ens envolta.\nTemporalitat Primavera / Estiu\nGuiatges senders del Ripollès\nComarca: • Ripollès\nMunicipi / Nucli: • Ribes de Freser\nGuiatges per la zona del Ripollès destinats a conèixer l’entorn natural de la zona.\nTaller de rastreig de fauna salvatge\nMunicipi / Nucli: • La Pobla de Segur\nL'hivern és l'època de l'any en que les vessants ombrívoles dels boscos del Pirineu es queden cobertes per una catifa blanca de neu. Tot i el silenci que hi regna, l'activitat de la fauna continua i és un moment perfecte per descobrir-ne les seves empremtes a la neu. Aprofitarem aquesta oportunitat per endinsar-nos en aquests boscos de muntanya aprenent a reconèixer els rastres que hi trobem i que de ben segur que ens donaran molta informació de com la fauna hi viu s'hi mou.\nMunicipi / Nucli: • Alinyà • Fígols i Alinyà\nVisita de mig dia a la part alta de l'espai natura Muntanya d'Alinyà amb tot terreny i excursió a peu per observar isards, els mamífers més característics de l'alta muntanya pirinenca.\nVine de la mà d’un guia a realitzar l’ascensió a aquell pic que t’enamora, i que no t’atreveixes a fer. Des del cim tot es veu diferent i espectacular. Activitat exigent amb traçat d’alta muntanya, però adaptable al participant. Inclou aproximació en 4x4.\nPassejada "Descobrim les plantes companyes del nostre entorn"\nComarca: • Conca de Barberà • Garrigues • Urgell\nMunicipi / Nucli: • Passanant i Belltall • La Sala de Comalats\nEn aquesta passejada descobrirem la flora del nostre paisatge més proper des del punt de vista etnobotànic.\nTemporalitat Tardor / Hivern / Primavera\nDescobrir Boumort amb el so de la brama\nVine a descobrir la reserva de Boumort, un indret de gran valor faunístic i botànic durant la temporada de la brama del cérvol. Excursió́ en 4×4 i a peu. Sortida de tot el dia. Inclou guia titulat i pícnic amb productes locals.\nDescens de Barrancs - Parc Natural Cadí Moixeró - Iniciació I (Mig dia)\nMunicipi / Nucli: • Vallcebre\nEls barrancs d’una certa entitat i característiques més tècniques i verticals ens permeten apreciar en la seva justa mesura la força que l’aigua ha emprat per erosionar la roca.\nRuta de la Masia de Peracalç\nMunicipi / Nucli: • Baix Pallars • Montcortès\nRuta circular de dos dies, des de Cavalls Wakan a Montcortès fins a la Masia de Peracalç, una masia tradicional pallaresa documentada del segle XIV i situada en un enclavament natural de singular bellesa on farem nit. Travessarem un territori amb un patrimoni de gran riquesa natural (geològica, paleontològica, astronòmica i biològica) i cultural (arqueològica, arquitectònica, gastronòmica i immaterial) amb reconeixement internacional. En un entorn feréstec de transició entre el Prepirineu i el Pirineu, amb barrancs, congosts, una variada flora i fauna i una cultura per descobrir. Cavalcarem a la frontera entre les comarques del Pallars Sobirà i Pallars Jussà, a la província de Lleida, sempre dins de l’àmbit territorial del Geoparc Mundial UNESCO Orígens.\nTemporalitat Tardor / Primavera\nMunicipi / Nucli: • Solsona\nRealitzareu un vol en globus d'1 hora i 15min. aproximadament per la Cerdanya. Complementarem el vol amb un brindis amb cava i un esmorzar amb embotits de la zona. Al finalitzar l'activitat us farem l'entrega d'una foto impresa a l'instant per tenir un record del dia. Els nostres pilots us faran fotos durant tota l'activitat, així tindreu un record de l'experiència!\nRealitzareu un vol en globus d'1 hora i 15min. aproximadament per la Cerdanya.\nMunicipi / Nucli: • Sant Julià de Cerdanyola\nLa Trans Pedraforca (www.transpedraforca.cat) és una magnífica ruta en Btt de 2, 3 o 4 dies al voltant del Pedraforca amb diversos nivells de recorregut.\nVisita a MónNatura Delta\nMunicipi / Nucli: • Amposta\nVisita que permet descobrir els diferents espais del centre per entendre i gaudir de la màgia del Delta de l’Ebre.\nObservació de cérvols i grans rapinyaires\nDescoberta de la natura feréstega de les contrades de la RNC de Boumort. Realitzarem l'itinerari amb vehicle 4x4, fent parades per a l'observació de la fauna amb material òptic, telescopis i prismàtics. Acompanyats de personal especialitzat en fauna salvatge, coneixerem l'ecosistema de les serres de Boumort. Una jornada a la recerca de cérvols, cabirols, isards, petits carnívors, trencalòs, voltor negre, àguila daurada i molts més. Endinsem-nos en unes terres on la natura et deixa empremta!\nDescoberta de la natura feréstega de les contrades de la RNC de Boumort.\nEls secrets de la Vall de Cardós en bicicleta elèctrica\nMunicipi / Nucli: • Vall de Cardós • Ribera de Cardós (Vall de Cardós)\nLa e-Bike de muntanya és una bicicleta elèctrica, ecològica, silenciosa i molt saludable que et permetrà gaudir d’una experiència única. Podràs descobrir i conèixer els paisatges espectaculars que posseeix la Vall de Cardós amb l’ajuda d’un motor elèctric. Pots triar l’opció de lloguer i anar per lliure seguint les rutes amb el teu dispositiu mòbil o si prefereixes pots demanar que t’acompanyi un guia i t’expliqui els secrets de la Vall.\nTresors del Parc Natural pel Massís de l'Orri\nDescobrirem els tresors de la natura que podem trobar en cada estació de l’any a les Comes de Rubió.\nExcursió a cavall per la Vall de Cardós\nAquesta activitat et permet combinar la natura i l'aventura. Damunt del cavall podràs descobrir els paisatges emblemàtics que posseeix la Vall de Cardós a través de camins, creuant rius, ... Oferim excursió d'una hora, dues hores o bé mig dia. També realitzem cursos d'equitació a partir de 7 anys i els més petits de casa poden fer un tomb al prat.\nEstanys de Mainera, el Parc Nacional per La Vall d'Àssua\nPer la Vall d'Àssua podem accedir al Parc Nacional d'Aigüestortes i Estany de Sant Maurici, i als estanys menys transitats d'aquesta zona.\nDescobreix els Pirineus i el seu patrimoni natural\nComarca: • Alta Ribagorça • Pallars Sobirà • Val d’Aran\nMunicipi / Nucli: • Alt Àneu • Espot • La Vall de Boí • Vielha e Mijaran\nEt proposem diferents rutes i travessies acompanyades dels nostres guies oficials que et faran viure una experiència única.\nTemporalitat Tardor / Estiu\nPasseig del Collverd\nExcursió a cavall, d’1 hora aproximadament, per traure’s el cuquet de muntar. Ruta circular, des del poble de Montcortès arribem a cavall a l’Espai Natural de l'Estany de Montcortès per tornar per l'antic camí fins al poble. Apte per a qualsevol genet, amb o sense experiència i sempre acompanyats per un guia professional en grups reduïts, amb tot l'equip necessari per gaudir còmodament i amb seguretat de la sortida.\nMunicipi / Nucli: • Alt Àneu\nEl cel de MónNatura Pirineus presenta unes característiques espectaculars per gaudir d’una sessió d’astronomia sense contaminació lumínica i atmosfèrica. Durant aquesta activitat, gaudirem d’un espectacle d’estrelles, primer a una sessió interior que culmina amb una visita a l’exterior a l’observatori astronòmic, quan es fa fosc.\nTelecabina + Raquetes de neu a la Tosa d'Alp\nPer persones que encara que no coneixen l’activitat i els agrada caminar per la muntanya. Pugem amb el telecabina a 2.500 m., fem una ruta amb la Cerdanya i el Berguedà als nostres peus i acabem a dalt el cim, al Refugi del Niu de l’Àliga.\nCaiac guiat al Congost del Doll\nMunicipi / Nucli: • Àger\nLa ruta en el Congost del Doll és una ruta completament guiada. L’embassament de Camarasa és una zona amb alguns dels llocs més sorprenents de la zona de la Vall d’Àger.\nObservació de fauna de muntanya\nEns endinsem a l'alta muntanya per conèixer la seva fauna més emblemàtica; trencalòs, isards, marmotes, muflons, cabra salvatge i àguila daurada. Per a l'observació de la fauna farem servir telescopis i prismàtics. El personal que imparteix l'activitat són experts en fauna salvatge. La finalitat de l'activitat és l'observació de la fauna i conèixer el funcionament dels ecosistemes de muntanya.\nEspeleologia - Cerdanya - Iniciació I (Mig dia)\nMunicipi / Nucli: • Bellver de Cerdanya\nUn món paral•lel en silenci ple de formes que només la natura sap crear... i que un cop el descobreixis, no et deixarà indiferent.\nLa travessa dels Ports\nMunicipi / Nucli: • Roquetes\nLa travessa dels Ports és un recorregut per pistes forestals i trams de sender on descobrir la bellesa i la solitud de la muntanya en estat pur. Espècies botàniques diverses, formant part d'un ecosistema ple de vida animal ens sorprenen, alhora que descobrim vestigis dels nostres avantpassat muntanyencs que ens parlen dels habitants dels Ports. La ruta va des de Caro a Fredes o a Beseit passant per la Font del Teix, el Prat d'en Rovera, el Tossal dels 3 Reis, Sant Miquel d'Espinalvà i la Tinença de Benifassà.\nGuiatge per descobrir l'Aiguabarreig Segre-Cinca-Ebre i l'observació d'aus en ENP\nComarca: • Segrià\nMunicipi / Nucli: • La Granja d’Escarp • Massalcoreig\nSortides guiades de descoberta del Patrimoni Natural de l'Aiguabarreig Segre-Cinca-Ebre, i l'observació d'aus en espais naturals ubicats a Ponent. Així com cursos específics de formació d'ornitòlegs i anelladors.\nVol en globus pel Solsonès\nComarca: • Solsonès\nRealitzareu un vol en globus d'1 hora i 15min. aproximadament per la zona del Solsonès.\nRaquetes de neu a l'estany de Sant Maurici\nMunicipi / Nucli: • Espot\nL'excursió amb raquetes de neu a l'estany de Sant Maurici, Ratera i Amitges és una proposta ideal per descobrir en un dia el magnífic Parc Nacional d'Aigüestortes i Estany de Sant Maurici en el seu vessant oriental. És una ruta imprescindible per als amants de la natura i la muntanya que vulguin visitar una de les grans joies de la serralada pirinenca en condicions hivernals. Una experiència meravellosa!\nExcursió interpretativa a l'espai natura Muntanya d'Alinyà sobre els voltors, la seva biologia, comportament i importància ecològica i econòmica. Se surt de la Rectoria d'Alinyà i es puja caminant fins al mirador dels Voltors, des d'on se'ls observa amb telescopis com s'alimenten en un canyet proper.\nMunicipi / Nucli: • Puigcerdà\nEstiu d’aventura en família al Pallars Sobirà\nMunicipi / Nucli: • Rialp\nUs proposem en nostre programa setmanal amb 1 o 2 activitats diàries per poder gaudir d’allò més l’estiu del Pallars.\nExcursió pels Pirineus\nExcursions de senderisme tot interpretant alguns dels magnífics espais naturals que ens envolten. S'ofereixen diferents opcions de rutes com per exemple al Parc Nacional d'Aigüestortes, a la Mata de València, a la Mollera d'Escalarre, etc.\nFotografia d'ocells esteparis\nMunicipi / Nucli: • Montgai • Olius • Pi de Sant Just\nFotografia de diferents espècies d'ocells esteparis. Les espècies van variant a mesura que va avançant la primavera i comença l'estiu. Primeres sessions: sisó i mussols a l'abril. Les darreres: esparver cendrós, gaig blau i falcó mostatxut al juny-juliol.\nVol en globus vistes a Montserrat\nRealitzareu un vol en globus d'1 hora i 15min. aproximadament per la zona del Bages amb vistes a Montserrat.\nComarca: • Garrotxa\nMunicipi / Nucli: • Joanetes • La Vall d'en Bas\nA través d’una visita vivencial i pedagògica apta per a tota la família, passarem una estona agradable entre els camps i les vaques i podreu conèixer com és un dia a pagès. Seguint el cicle natural cada estació gaudirem d’un paisatge i d’una experiència diferent. Veurem directament com munyim a més de 250 vaques, tocarem la pell suau dels vedells i vedelles acabats de néixer i donarem menjar als animals. A l’espai polivalent, a través de jocs i tallers, tan petits com grans tindreu l’oportunitat d’aprendre més sobre la vida i el metabolisme de les vaques i la riquesa i les propietats de la llet.\nTrans Ports Btt\nMunicipi / Nucli: • Tortosa\nLa Trans Ports (www.transportsbtt.cat) és una ruta en Btt pels Ports de Tortosa-Beseit de 2, 3 o 4 dies per gaudir d’una meravellosa aventura en un territori tan desconegut com impressionant.\nEl Delta de l’Ebre és la zona humida més gran de Catalunya i una de les més importants d’Europa occidental. La seva particular formació ha creat un espai únic de gran riquesa natural i sobretot d’aus aquàtiques reconegudes internacionalment. En aquesta activitat gaudirem d’una passejada pels voltants de MónNatura Delta per aprendre a identificar i conèixer els ocells més comuns del Delta de l’Ebre. Podrem veure espècies com el bernat pescaire, el martinet blanc, la gamba roja, el flamenc, diferents espècies d’ànecs, etc. Cal portar els teus propis prismàtics.\nÉs una excursió combinada en caiac i bicicleta pel Delta de l'Ebre. Sortim des de les nostres instal·lacions amb bicicleta per l'antic camí de sirga, que circula entre els camps d'arrossars i el riu. Arribarem a la pintoresca població de Balada, la més petita del Delta, situada davant de l’Illa de Gràcia. Allí canviarem de vehicle i ens endinsarem al majestuós Ebre navegant en caiac, veurem les ribes que encara conserven el bosc de ribera i gaudirem de la flora i la fauna d'aquest espai, finalitzant la ruta a l'embarcador de Riu a l’Ebre.\nComarca: • Alta Ribagorça\nMunicipi / Nucli: • El Pont de Suert\nSortida botànica adreçada a famílies i grups reduïts als voltants de Taüll. Aprendrem quines herbes silvestres de la vora dels camins tenen usos medicinals. Us parlarem de quines herbes usaven els habitants de la zona durant l'edat mitjana per guarir-se. Finalment visitarem un cultiu ecològic del poble (TaüllOrgànics) on hi tenen àrnica i flor de neu o edelweis per fabricar-ne cremes antiinflamatòries.\nAquest projecte es centra en les espècies de rapinyaires nocturns de Catalunya. Treballem amb ocells que han estat als centres de recuperació de fauna salvatge de Catalunya que no poden tornar al seu hàbitat natural, donant-los una segona oportunitat i alhora emprant-los com a eina d'educació i conscienciació mediambiental.\nDescobrint els cants dels ocells\nEl cant dels ocells és un element molt important del paisatge sonor dels camps i boscos segarrencs.\nDescoberta del mon de l'arròs\nEstudi i pràctica de descoberta del conreu de l'arròs.\nPassejada/excursió amb els rucs\nPassejada/excursió amb els rucs, de dues hores de durada, els adults portant la brida del ruc i aprenent a comunicar-se amb l'animal, els infants menors de 12 anys dalt de la xauma (sella tradicional). Recorrerem camins a través d'oliveres, vinyes i dels boscos del vessant oriental de la Serra de Montsant, tot visitant llocs emblemàtics del territori com la Foia, la Covassa o les Coves Altes.\nMunicipi / Nucli: • Conca de Dalt\nUna passejada fins a la foscor, els sons de la natura i el silenci d’un paisatge celeste ens poden portar a l’escenari ideal per a l’observació dels astres amb el telescopi. viu una experiència única de la mà d’un astrònom acreditat, descobrint l’Univers amb la família o els amics, o per regalar a la teva parella! Comencem descobrint el cel amb una explicació didàctica a partir d’imatges espectaculars: una passejada pel que sabem de l’Univers i que després experimentarem en directe. Tot seguit observem el cel reconeixent les principals constel•lacions visibles, la seva mitologia i algunes claus per orientar-nos a la nit. Finalment comença la part més emocionant, amb recorregut per diferents astres visibles al cel per mitjà de l’observació amb telescopi!\nMunicipi / Nucli: • Benissanet • Garcia • Móra d'Ebre • Móra la Nova\nEn aquesta activitat aprofitarem que el caiac és un sistema de transport silenciós i molt maniobrable per descobrir els ocells de l'Ebre dins del seu hàbitat. Acompanyats d'un monitor de caiac coneixedor de les aus de la zona, ens anirem endinsant en els racons més amagats i tranquils del riu per tal d'observar aquests fantàstics animals sense molestar-los. Blauets, agrons, martinets, milans... són només alguns dels que podrem admirar amb l'ajuda d'uns binocles i les explicacions del guia.\nMunicipi / Nucli: • Santa Pau\nL’activitat comença a primera hora del matí, entre les 6:30 i les 8:00, a les instal·lacions de Vol de Coloms. Us convidem a esmorzar, un cafè i una pasta, mentre observeu la preparació dels globus i l’inflat de la vela. Un cop a punt els globus, ens enlairarem en un vol que durarà entre 1 o 1:30 hores.\nLa Trans Garrotxa, coneguda com la Ruta dels Volcans, és una magnifica proposta en Btt per descobrir la Garrotxa més desconeguda.\nRapinyaires de pas\nMunicipi / Nucli: • Alàs i Cerc • Lletó\nGuiatge per observar diverses espècies de rapinyaires migradors des de l'únic mirador fet amb aquesta finalitat de tot el Pirineu català: el mirador de turó Galliner, a la cara nord del Cadí.\nLes aus a l'Aiguabarreig Segre-Cinca-Ebre\nMitjançant l'anellament científic farem una introducció a les aus.\nRuta del Milà\nRuta circular a cavall, d'unes 2 hores de durada, per conèixer tranquil·lament el patrimoni natural dels voltants de l’Espai Natural de l'Estany de Montcortès, cavalcant pels antics camins usats per accedir als prats, camps i boscos. Sortida en grups reduïts, apte per a qualsevol genet, amb o sense experiència, i sempre acompanyats per un guia professional amb tot l'equip necessari per gaudir còmodament i amb seguretat de la sortida.\nBany de Bosc Sèlvans a l'Itinerari Salvador Grau\nMunicipi / Nucli: • Les Preses\nÉs un Bany de Bosc en una roureda de roure pènol acompanyat d'altres arbres de fulla caduca, que donen frescor a l'estiu i refugi a l'hivern.\nBoscos i cascades\nMunicipi / Nucli: • Naut Aran\nDiferents recorreguts pels increïbles boscos i cascades dels voltants del Parc Nacional d’Aigüestortes i Estany de Sant Maurici, on gaudirem de la fresca i d’un espectacle inigualable.\nEl volcà Croscat a cegues\nVisita al Volcà del Croscat per descobrir com es forma un volcà, quins materials expulsa durant la seva erupció, quin aprofitament en treu l'home i tot... completament a cegues, amb els ulls tapats i descobrint aquest meravellós volcà amb el relat del guia.\nExcursió al Pla de les Bruixes\nMunicipi / Nucli: • Les Avellanes i Santa Linya\nSortida de Tartareu amb vehicle especial direcció al Pla de les Bruixes. Allí esmorzarem amb esmorzar de pagès o el personal. Seguidament es farà la visita a la cova de Quars i ens encaminarem cap a les Conclues. Allí podrem gaudir d’una gran vista des de dalt d’una cinglera de més de 500 metres d’altitud.\nTaller de refugis de fauna\nMunicipi / Nucli: • La Granja d’Escarp\nTaller basat en el concepte de les “6 R” (Reciclar, Reduir, Reutilitzar, Recuperar, Reparar i Repensar).\nActivitat participativa al 100%. Per tots els públics amb ganes de gaudir d’una activitat com la orientació́ per terreny de muntanya. Amb diverses opcions de dificultat i durada segons les preferències dels participants. Amb inclusió de jocs d'aprenentatge.\nExperiència Bahns hivern\nDescobreix un dels llocs de neu més espectaculars del Pirineu, allà on penses que no pots arribar. Gaudeix d’una experiència única, condueix una moto de neu, llisca amb el teu split board. -Queda’t a dormir i a sopar o esmorzar en el nostre establiment, despertar-te en aquest indret únic et farà viure una moment inoblidable.\nPassejada guiada al Centre de fauna, al municipi de l'Alt Àneu, per conèixer algunes de les espècies d’animals més emblemàtiques dels Pirineus com el trencalòs, el linx, entre d’altres.\nMunicipi / Nucli: • Setcases\nVallter 2000 és el bressol de l'alpinisme català i també una de les grans escoles d'esports hivernals del principat.\nExcursió amb vehicle que recorre l'hemisferi dret o sud del Delta de l'Ebre per conèixer de primera mà els seus punts més interessants. Els Ullals de Baltasar, les llacunes de l'Encanyissada i la Tancada, Poble Nou del Delta, els camps d'arròs.... El contrast de paisatges i la riquesa de tots els ecosistemes que formen el parc ens faran apropar-nos de primera mà a la natura i endinsar-nos en la cultura i l'historia d'aquest territori.\nLa Màgia d'Aigüestortes (4 dies / 3 nits)\nMunicipi / Nucli: • La Vall de Boí\nAquesta travessa de 4 etapes ens permet descobrir els dos sectors principals que conformen el Parc Nacional d'Aigüestortes i Estany de Sant Maurici.\nNatura en família a la Reserva Natural de Sebes\nMunicipi / Nucli: • Flix\nComençarem aquesta visita d’interpretació de la natura al Mas de Pitoia, una finca emblemàtica de la Reserva Natural de Sebes. Durant la visita ens endinsarem per boscos de ribera, canyissars, aiguamolls i camps d’oliveres centenàries. Podrem gaudir d’un magnífic paradís de biodiversitat ideal per a amants de la natura i el turisme ornitològic. Les passeres ens endinsen al bell mig de la Reserva, on els observatoris d’aus, els cavalls de la Camarga i les cigonyes són els grans protagonistes. En acabar, hi haurà l’opció de tastar la Lutra, la cervesa artesana de la Reserva Natural de Sebes elaborada amb aromes de menta i regalèssia, dues plantes típiques i molt presents en aquest espai natural\nLa meva família i els cavalls\nActivitat destinada a famílies. A través d’aquesta activitat entrareu en contacte amb els cavalls en llibertat, aprendreu unes nocions bàsiques d’etologia equina, tindreu cura d’un cavall i el podreu raspallar. Finalment, farem un petit exercici de coaching orientat a cohesionar el nucli familiar.\nRuta Autoguiada L'Altra Cara de la Forca\nMunicipi / Nucli: • Prats i Sansor\nRuta d’interès històric, cultural i paisatgístic que gran part del seu recorregut transcorre dins del Parc Natural del Cadí-Moixeró.\nMunicipi / Nucli: • Ametlla de Mar\nEl bateig de mar és una activitat que dura unes 2 hores aproximadament. Consta d'una part teòrica on t’explicarem el material de submarinisme, les normes de seguretat i els senyals sota l'aigua. Després, anirem a la platja, amb l'aigua per la cintura i posant només la cara per provar el regulador i acostumar-nos a la respiració. Quan els instructors us vegin tranquils i relaxats, començareu l'experiència. Tot va acompanyat d'un reportatge de fotos i vídeos que us endureu de rècord. Sortim cada dia a les 10.00 h/12.30 h/15.30 h.\nUn massís ple de forats\nL'excursió de mitja jornada es fa per la sinuosa carretera dels Ports des de Roquetes. Explicacions sobre la geologia del Massís, un Parc Juràssic que s'aixeca majestuós sobre la plana. Ascens al Mont Caro des d'on visualitzar una imatge espectacular del Delta de l'Ebre i ruta per pistes forestals fins a la Mola de Catí. Visita a la Cova Cambra i degustació de productes de proximitat en plena Natura. Trams de sender, més o menys llargs, per solitaris boscos. Observació de fauna, flora, bolets ... Escenaris únics per als amants de la fotografia i la natura. A la primavera: porrasses, peònies i orquídies pinten els boscos madurs de la Mola de bonics colors; i a la tardor: els aurons i els bolets són els encarregats de donar color al paisatge.\nRuta del Pirineu català desconegut\nDescoberta de valls secundàries i poc conegudes dels dos Pallars, amb entrada inclosa a museus, ecomuseus i degustacions sorpresa incloses.\nSortida de plantes d'us tradicional\nMunicipi / Nucli: • Vielha e Mijaran\nProposem una sortida de camp per descobrir les plantes que en cada moment de l'any podem trobar.\nSenderisme descoberta del Parc Nacional d’Aigüestortes i Estany de Sant Maurici\nRuta de descoberta del Parc Nacional, estiu i hivern, caminant o amb raquetes de neu.\nCaminada que ens servirà per introduir-nos en la tècnica de la marxa nòrdica. És una activitat apta per a tothom que té una durada aproximada de 4 hores en la que podrem descobrir de forma fàcil i pràctica tots els beneficis d’aquesta activitat.\nRuta de senderisme Mar i Muntanya\nComarca: • Baix Ebre • Montsià • Ribera d’Ebre • Terra Alta\nMunicipi / Nucli: • Alfara de Carles • Amposta • Ametlla de Mar • Ampolla • Mas de Barberans • Roquetes • Tortosa\nSenderisme per mar i muntanya. Ruta des del nivell de la mar fins al pic més alt de la província de Tarragona. Són entre 4 o 5 dies de caminada amb 3 o 4 nits. Una ruta de senderisme per quatre hàbitats diferents dins del mateix territori! Una vivència per als "sis" sentits!\nRutes en Caiac per l’Ebre\nComarca: • Baix Ebre • Ribera d’Ebre\nMunicipi / Nucli: • Ascó • Benifallet • Benissanet • Flix • Garcia • Ginestar • Miravet • Móra d'Ebre • Móra la Nova • Vinebre\nLes rutes en caiac us permetran conèixer el riu Ebre des de dins i descobrir molts dels seus secrets i racons màgics. Podeu escollir diferents rutes: rutes curtes d'una hora, perfectes per anar amb nens petits; rutes de 2-3h, les més habituals; o rutes més llargues, per posar a prova els braços. Sigui quina sigui l’opció escollida, tindreu la possibilitat d'anar en caiac individual o en caiac doble, que permet portar fins a dos adults i dos nens petits.\nTelecadira panoràmic per visitar el naixement del Ter\nEl telecadira de 4 places Jordi Pujol Planella està obert durant l'estiu. L’ascensió, de 20 minuts de durada, permet contemplar un paisatge únic: Vine a veure el mediterrani!\nCaiac guiat al congost de Mont-rebei\nEn aquesta activitat descobrirem el Congost de Mont-rebei des de l'aigua, de la mà dels nostres guies. La ruta en caiac pel Congost de Mont-rebei s’inicia a l’embarcador de la petita localitat de Corçà, direcció nord, per endinsar-te a poc a poc en un pas cada vegada més estret.\nVia ferrada guiada\nA Zenith Aventura disposem de tècnics altament qualificats per realitzar les vies assenyalades de manera segura i respectant aquest entorn que tant estimem. La combinació de vies que recomanem per una primera experiència és fer les ferrades Teletubbies i Olmo Soler.\nRuta degustativa dels productors gascons aranesos\nRuta gastronòmica dels productes amb denominació d´origen pirinencs.\nFent màgia dins el volcà\nMunicipi / Nucli: • Olot\nDissenyem itineraris o visites guiades i ens adaptem a les necessitats de cada grup.\nCims Aventura Parc acrobatic a partir de 3 anys - Per a tota la família\nA very rewarding experience for all the family offered in a great natural environment.\nBany de Bosc Sèlvans a Poblet\nComarca: • Conca de Barberà\nUn Bany de Bosc especial per endinsar-nos en els antics dominis del monestir de Poblet.\nDescobreix Bolets al Berguedà\nDescobreix el món dels bolets al Berguedà de la mà dels nostres guies, en parella, amb amics, amb nens... L'activitat es pot dur a terme pràcticament qualsevol dia, prèvia reserva, disponibilitat i temporada de bolets. La temporada més bona al Berguedà acostuma a ser a la tardor però segons la meteorologia també hi ha altres moments de l'any en que també es poden fer bolets. No deixis de consultar si ara és un bon moment!\nVisita dels menuts (Visita guiada en família)\nAquesta visita familiar està pensada per a que els més petits de la família puguin gaudir de l'entorn de MónNatura Delta, i alhora descobrir la riquesa d'aquest espai. Coneixerem la història del pirata de les salines EicTu XicMano, veurem aus fascinants com els flamencs i practicarem activitats tradicionals úniques del Delta de l’Ebre com tirar el rall o navegar amb pontona.\nFa un parell de dècades la comunitat marista del Monestir de les Avellanes va decidir obrir les portes del monestir a tots els visitants externs. Amb aquesta opció el visitant té la possibilitat de descobrir els valors històrics i culturals del monestir. Es tracta d'una antiga abadia, fundada al segle XII pels comtes d'Urgell, la qual preserva encara una part del seu conjunt monumental avui declarat Bé Cultural d'Interès Nacional. Tots els visitants podeu descobrir amb la visita guiada la història i valor artístic del monestir i del seu entorn immediat. El monestir a més disposa del Restaurant “El Claustre” on es promou la cuina local amb productes de proximitat que està obert a tots els visitant.\nRuta Autoguiada Lo Pallars Fer\nLo Pallars Fer és una ruta de senderisme pel Parc Natural de l’Alt Pirineu, el Parc amb més extensió de tot Catalunya que aglutina, encara, una mostra genuïna dels valors de l’alta muntanya pirinenca que cal preservar.\nVia Ferrada Roca de la Creu a Ribes de Freser\nLa via ferrada consisteix en una paret equipada amb escales de ferro i un cable d'acer pel que progressem lligats. És una forma senzilla d'escalar una muntanya.\nBany de Bosc Sèlvans als Ports\nEls Banys de Bosc Sèlvans als Ports són passejades molt tranquil·les on aprofundim en la lentitud i el silenci. Són el mitjà perquè visquis una experiència de connexió profunda i renovadora, i també pretenem conscienciar de la necessitat de protegir els boscos madurs i els seus ecosistemes. La vida en aquest planeta depèn de la continuïtat d’aquests santuaris de la natura. Itinerari de 2,6 Km. Desnivell 25m\nLa brama del cérvol al Boumort (2 dies / 1 nit)\nMunicipi / Nucli: • Isona i Conca Dellà\nAquesta preciosa travessa de mitja muntanya ens descobrirà un conjunt de serres calcàries deshumanitzades i, alhora, absolutament desconegudes dins de la Reserva Nacional de Caça de Boumort. Durant el recorregut admirarem flora i fauna salvatge, escoltarem la brama del cérvol -un so gutural que emeten els mascles en l'època de zel- i observarem les aus rapinyaires que habiten a les parets de les muntanyes.\nActivitat destinada als amants dels animals i en particular dels cavalls, que vulguin experimentar i integrar-se en un ramat de cavalls. Descobrireu com es comuniquen aquests animals, quina és la seva organització social i quines són les seves necessitats vitals i emocionals. Podreu interactuar amb ells durant tota l’activitat que sempre es fa peu a terra i és apta per a tothom. Només cal que us agradin els cavalls i vulgueu una aproximació diferent a aquests animals per descobrir com es veu el món a través de la seva mirada. Durada de l’activitat: 1 hora.\nDescoberta de les papallones diürnes\nÉs una activitat d'introducció a l'apassionant món de les papallones diürnes, amb una primera explicació i la posterior passejada, simulant un seguiment de papallones i descobrint aquelles curiositats que les fa tant especials.\nCelístia Pirineus neix amb l’objectiu d’apropar a tot el públic les emocions que produeix l’observació del cel nocturn, tot exposant la connexió que hi ha entre la història de l’Univers i nosaltres. Les nostres activitats astronòmiques combinen viatges pel cel nocturn, sigui a ull nu o bé a través de telescopis, amb les sensacions que proporciona el paisatge, la natura o la gastronomia del territori.\nCims aventura es un parc acrobàtic que disposa de tres circuits de diferents nivells de dificultat: un infantil de 8 zones, un juvenil de dotze zones i un per adults de 20 zones. A més d’una tirolina de 100 metres, zona de pícnic, servei de bar i WC.\nMónNatura Delta de l’Ebre és un gran centre pensat per entendre i gaudir la màgia del Delta. La sal, la pesca tradicional i l’observació d’ocells són els tres grans fils conductors que mouen i condueixen MónNatura Delta de l’Ebre, format per un conjunt d’espais que donen valor a aquest territori i a la biodiversitat que l’envolta.\nSom Riu Guiatges\nUs oferim la possibilitat de descobrir el territori pirinenc, especialment el Pallars, amb tot un ventall de rutes i visites guiades, de temàtiques variades, per parcs naturals, pobles i equipaments culturals, que tenen com a fil conductor la història.\nAran Culturau. Guides, exposicions, publicacions, conferéncies\nPrimera companyia de guies oficials reconeguts del patrimoni aranès per la seva Ruta Romànica, dels museus i visites locals. A més també s’ofereixen visites temàtiques com les rutes dels pobles, dels museus, la ruta degustativa, la de l’exili o la ruta dels maqui. Es realitzen guiatges a la carta, tan per a grups com per a persones individuals des de fa més de vint anys. Tenim accés a les claus de totes les esglésies d'Aran, i d'altres de la vessant gascona francesa de Comenge, de les Ribagorces i Pallars (Pirineu Central). Realitzem conferències i publicacions araneses, i muntatges i guiatge d´exposicions temàtiques pirinenques, com a comissaris i/o col·laboradors.\nGubiana dels Ports SL\nEmpresa familiar nascuda el 2001 amb seu a Roquetes, Baix Ebre, als peus del Mont Caro, porta d’entrada als Ports.\nÀssua Receptiu Turístic\nDesprés de molts anys treballant en els sector turístic, el nostre afany per seguir satisfent als nostres clients ens ha portat a crear la marca Estudiants eXperience i Families eXperience.\nGuies de muntanya En Ruta. Empresa de guies de muntanya i esquí. Som guies d'alta i mitja muntanya, guies interpretadors del territori, llicenciats en activitats física i l'esport, mestres... però sobretot som uns enamorats de l'aventura, del Pirineu, del Pallars, del viatge i de compartir-ho amb la gent.\nEstació d'esquí i muntanya Vallter 2000\nMolt més que una estació, tot un centre de muntanya.\nPetita empresa que va néixer de la unió de dues passions, la meteorologia i el Pirineu, un projecte amb 6 anys d’experiència que s’ha convertit en un referent pels habitants i amants de les activitats outdoor del Pirineu. Ens apassionat el Pirineu, som uns guies de muntanya amb grans coneixements de tota la serralada i volem adaptar les nostres activitats a les teves necessitats, ja siguin per descobrir natura i patrimoni pirinenc, divulgació científica o esportiva.\nL'objectiu de la Fundació és estudiar, preservar i conservar els ecosistemes i les espècies que habiten en aquests ecosistemes. Ens agrada fer participar la ciutadania en els nostres projectes, tant sigui a través de la formació, l’educació ambiental o el voluntariat.\nMónNatura Pirineus, inaugurat l’any 2002, és un centre de natura de la Fundació Catalunya La Pedrera que ofereix estades i activitats adreçades a tota mena de públic amb l'objectiu d'apropar els visitants a la natura i descobrir l'essència dels Pirineus.\nJudith Mira guia de natura\nEmpresa d'ecoturisme que gestiona diverses activitats al Pirineu i a la Catalunya Central. Més de 25 anys d'experiència avalen la realització d'activitats basades en l'ecoturisme.\nSom una empresa familiar de guiatge de natura i sabers del Delta de l’Ebre. Les nostres sortides i activitats estan basades en donar a conèixer el nostre entorn privilegiat i difondre els sabers ancestrals dels nostres avantpassats. Estem certificats per la Carta Europea de Turisme des del 2010. També vam ser escollits com a “Millor experiència a l’aire lliure de Catalunya” al 2014, en el marc dels II Premis de Turisme Responsable, que convoquen la Xarxa de Turisme Responsable (ICRT Barcelona) i la revista Descobrir. I al 2019, la federació Europarc ens va guardonar amb el premi “Contribució a la Conservació” en els Star Awards, premi que ens va ser entregat al Committee of the Regions European a Brussel·les. A més a més, ens han convidat a participar com a ponents en diferents congressos i fòrums, entre d’altres hem participat a: “II Congreso Nacional de Ecoturismo” del 2017, “I Foro de Ecoturismo de Euskadi” al 2018, i “II Fòrum d’Ecoturisme, Natura i Sostenibilitat a Catalunya” al 2019.\nEl projecte de Salvatgines neix de la idea de donar a conèixer la fauna salvatge dels Pirineus i Prepirineus als amants de la natura. Així doncs la iniciativa pretén que aquest acostament sigui apte per a un públic divers. Salvatgines fa referència als animals salvatges que viuen als boscos i a les muntanyes. El nom que li hem donat a l’empresa és per donar rellevància a les nostres principals línies de treball: l’observació, l’estudi i la divulgació de la fauna salvatge. Organitzem activitat de descoberta de la fauna salvatge com ara els grans rapinyaires, cérvols, muflons, isards i cabra salvatge. També realitzem activitats de natura com el seguiment de caixes niu d'ocells i ratpenats, activitats nocturnes de ratpenats, activitats de fauna de riu i activitats de rastreig de fauna.\nMas la Coromina som l’Albert i la Isabel, amb el suport incondicional dels nostres fills i avis. Som una explotació ramadera familiar de Joanetes, a la Vall d’en Bas i una de les granges de llet ATO. A principis de la dècada dels 60, l’avi va comprar el Mas la Coromina i va començar amb dues vaques... el que avui és l’explotació familiar. Actualment, tenim més de 250 caps de bestiar i 90 hectàrees de conreu, amb les quals alimentem els nostres animals. Respectem el cicle de la natura, treballem la terra que alimenta les nostres vaques lleteres de raça Frisona- Holstein i ens dediquem a la producció de llet ecològica ECOATO.\nUna manera diferent de relacionar-te amb els cavalls i connectar amb la natura. Un lloc on els cavalls viuen lliures en ramat, formant una família equina. Estem a la Seu d’Urgell des de l’any 2012. Oferim serveis de coaching amb cavalls, equinoteràpia, ecoturisme, cursos sobre aquestes matèries i barehoof o podologia equina. Som animalistes, totes les activitats les fem de peu a terra interactuant i col·laborant amb els cavalls. No es munta.\nEmpresa de turisme de fauna i fotografia. Treballem en diferents ubicacions: Solsonès, Noguera, Ripollès, Montsià, Vallès Oriental, Urgell, Pla d'Urgell o Pallars Jussà, entre altres. Gestionem una xarxa de hides (aguaits) fotogràfics, organitzem safaris fotogràfics, jornades de birding, esdeveniments al voltant del turisme de fauna i la conservació del medi natural. L'empresa va ser creada el 2009 i des d'aquell moment hem generat aliances tant amb l'administració com amb el món associatiu i propietaris particulars.\nMés de 25 anys d'experiència i milers de vols en globus només per la Garrotxa, ens avalen com a coneixedors del territori. Estem a la Garrotxa, al costat del volcà Croscat, amb unes instal·lacions exclusives pels nostres clients. Disposem de pàrquing privat, bar i restaurant.\nSom una associació sense afany de lucre fundada el 2006 amb la finalitat de preservar la fauna i flora autòctona i el medi en general. Duem a terme actuacions de conservació dels hàbitats i cria en captivitat d'espècies en perill d'extinció, com el cranc de riu autòcton, peixos, petxines de riu (nàiades), l'almesquera, etc. El nostre equipament, el Centre Camadoca de Santa Maria de Merlès, és un centre de sensibilització i educació ambiental, ja que considerem que és un pilar fonamental per a la conservació d'hàbitats i espècies i per donar a conèixer els problemes que les amenacen.\nA Cavalls Wakan t'oferim muntar a cavall envoltat de muntanyes, prats i boscos. Descobrirem el propi país cavalcant pels camins rurals mil·lenaris que antigament unien el territori. Sempre dins l’àmbit del Geoparc Mundial UNESCO Orígens, travessem diversos espais naturals protegits, com l'Espai Natural Estany de Montcortès i l’Espai Natural Collegats-Queralt. Una experiència a cavall per gaudir d’esplèndides vistes i amb una mica de sort descobrir algun cabirol pasturant, mentre ens sobrevola el milà reial. Els cavalls et faran reconnectar amb la vida a l’aire lliure, la natura, el silenci, l'entorn i tot de sensacions que la vida urbana i les grans ciutats ens neguen. Cavalls Wakan t'ofereix una experiència en grups reduïts amb cavalls dòcils i fiables, aptes per a qualsevol genet, amb o sense experiència, i sempre acompanyats per un guia professional i amb tot l'equip necessari per gaudir còmodament i amb seguretat de la sortida.\nPenyes Altes Outdoor Services\nEmpresa especialitzada en activitats fisicoesportives en el medi natural. Estem situats a la Cerdanya, envoltats del Pirineu i Prepirineu Català. Realitzem una àmplia varietat d’activitats a l’aire lliure, a la carta i d'altres propostes dins del nostre programa mensual. Pots escollir entre activitats de senderisme, raquetes de neu, rutes en Mountain Bike, etc. Vine i descobreix la comarca de la nostra mà!\nHípica Els Torrents\nEls Torrents és una hípica situada a prop de Bellver de Cerdanya, a tocar del Parc Natural del Cadí-Moixeró. Som una escola d'equitació i centre de turisme eqüestre consolidat a la zona des de fa més de 20 anys, i comptem amb un equip de monitores titulades i una gran família de cavalls. Oferim classes d'equitació particulars o en grups reduïts, extraescolars, classes d'interacció pels més petits i colònies d'estiu. També realitzem rutes a cavall pel Parc Natural de curta o llarga durada, des d'una hora i fins a dos dies. En paral·lel a les activitats d'equitació, fomentem valors com l'estima i el respecte cap als animals i la natura que ens envolta.\nLa Reserva Natural de Sebes és un dels espais naturals més importants de les Terres de l’Ebre. Conjuntament amb el Meandre de Flix, ocupa una superfície de més de 250 hectàrees de zones d’aigües lliures, aiguamolls, boscos de ribera, illes fluvials i galatxos. La gran diversitat d’hàbitats que acull la Reserva fa que sigui un punt important per a la conservació de la biodiversitat, tant de fauna com de flora i vegetació. Aquest espai natural és obert al públic i es pot visitar de manera lliure i natural seguint l’itinerari principal que voreja aquesta zona d'aiguamolls i correspon a un tram del GR-99. És un itinerari apte per fer a peu, amb bicicleta o vehicle. Aquest itinerari transcorre entre paisatges agrícoles tradicionals, boscos de ribera i aiguamolls, als quals us podreu endinsar passejant per les passeres i arribant fins als observatoris. Des d’on podreu contemplar l'exuberant vegetació i la fauna característica, especialment les aus que hi fan parada o que hi habiten. El bon estat de conservació d’aquest hàbitat fa que fins i tot s’hi pugui observar alguna llúdriga. També us animen a realitzar alguna de les activitats de natura que realitzem des de la Reserva: jornades de voluntariat ambiental, sessions d'anellament científic, tallers de natura, sortides interpretatives... Podeu consultar la programació a www.freixe.cat/agenda\nSom en Truski, l'Estel i en Mosquit, tres rucs catalans a qui ens encanta que ens raspallin i ens acompanyin en els nostres passejos per Montsant. Ens cuida en Ferran Mestres, geògraf i guia de senderisme, bon coneixedor del Parc Natural de la Serra de Montsant. Amb nosaltres podreu viure, tant infants com adults, un contacte intens amb la natura a través de camins de muntanya, la sensibilitat i la tranquil·litat que desprenen els animals, i la descoberta de racons màgics a ritme de ruc.\nEmpresa especialitzada en activitats de senderisme. Les nostres sortides es realitzen principalment dins la comarca de la Cerdanya i les realitzem durant tot l’any; a l’hivern també realitzem sortides amb raquetes de neu. Totes les nostres activitats son per grups reduïts, amb un màxim de 20 persones. Per veure els detalls de cada sortida consulteu el nostre web.\nEnblau és una petita empresa familiar dedicada al turisme actiu i sostenible. Ubicats a la comarca de la Ribera d'Ebre, oferim activitats de senderisme i de caiac en l'entorn incomparable de les Terres de l'Ebre. En general, les activitats es fan sempre de manera exclusiva, és a dir, sense ajuntar grups, encara que periòdicament es programen activitats obertes, a les que s'hi pot apuntar qui ho desitgi. En aquest últim cas, els grups son sempre reduïts. Aquesta exclusivitat permet personalitzar molt l'activitat i el seu ritme, i amb això s'aconsegueix que siguin aptes per a tot tipus de públic i per a totes les edats. Totes les activitats són guiades, i es complementen amb explicacions de descoberta de l'entorn, per tal de convertir-les en quelcom més que una activitat esportiva.\nSom una entitat especialitzada en fer Banys de Bosc en espais naturals d'alt valor natural. El Bany de Bosc consisteix en un passeig conscient on es treballa la lentitud, l'actitud i el silenci per afavorir una reconnexió amb la natura. El primer itinerari va ser inaugurat el 2017 i actualment ja en tenim 12 repartits arreu de Catalunya.\nEmpresa familiar especialitzada en turisme actiu i de natura, especialment en turisme familiar. També oferim estades en una antiga Borda restaurada i ho complementem amb una variada oferta d’activitats per descobrir el Pallars en particular i el Pirineu en general. Acompanyats de guies que estimem la nostra feina i el nostre territori podràs gaudir i alhora descobrir els millors encants naturals de la nostra comarca: la Noguera Pallaresa, el Parc Natural de l’Alt Pirineu i el Parc Nacional d’Aigüestortes i Estany de Sant Maurici. Tot plegat mitjançant activitats de natura i aventura que faran gaudir des dels més petits de casa fins als més grans.\nSom un equip de gent que hem fet de la nostra passió per la natura la nostra feina. Intentem transmetre el nostre sentiment per la natura en cadascuna de les activitats que realitzem. Oferim un ampli ventall d'ofertes que es poden adaptar a qualsevol perfil de participant. A banda de les propostes que podreu trobar en aquest web, us animem a visitar el nostre web http://www.indomit.net i podreu veure la gran varietat de propostes que us podem oferir, entre recorreguts en segway, lloguer d’hidropedals, canoa, vies ferrades, raquetes, etc.\nEstem especialitzats en Senderisme, Ascensions a cims, trekkings guiats i autoguiats amb transport d'equipatge, Escalada, Vies Ferrades, etc. Camins sempre ha estat formada per un grup de tècnics esportius i guies de muntanya professionals de la Val d’Aran.\nLes plantes silvestres de Catalunya\nEn aquest post us proposem activitats, rutes i experiències per conèixer les plantes\nDiferents fórmules per a una sorprenent descoberta del territori\nConèixer bé el medi natural que ens envolta és el primer pas per estimar-lo.\nUna Setmana Santa única en entorns naturals de pel·lícula\nLa primavera ha esclatat exultant, amb els Pirineus de Catalunya encara recoberts


Un total de 400 persones s'han manifestat aquest dilluns al centre de Barcelona per una reforma integral del sistema públic de pensions, convocades pel col·lectiu Marea Pensionista, segons la xifra calculada per la Guàrdia Urbana.\nEl portaveu de Marea Pensionista, Domiciano Sandoval, ha defensat la necessitat de mesures per al sistema públic de pensions que garanteixin la seva sostenibilitat i solidaritat, com incloure-les en els pressupostos generals de l'Estat (PGE), vincular-les al IPC real i fixar l'edat de jubilació en els 65 anys.\nHa rebutjat l'acord plantejat pel PP i el PNB per "parcial" i ha recalcat que la pujada de les pensions prevista a ell no ha estat resultat de la seva voluntat política, sinó que respon a les protestes al carrer dels pensionistes durant els últims mesos.\n"Ho han fet per desmovilizarnos", ha exposat i ha insistit que el moviment no pot deixar el carrer fins no aconseguir aquesta reforma integral.\n'La lluita és l'únic camí', 'No, no, no a la privatització', 'Mans enlaire, això és un atracament' i 'Aquests lladres ens roben les pensions' han estat algunes de les consignes que s'han pogut escoltar durant la manifestació, que s'ha iniciat a la plaça de la Catedral i ha marxat fins a plaça Sant Jaume.\nEls manifestants han demanat que la reforma de les pensions acabi amb la bretxa de gènere entre les que perceben les dones i les dels homes, i han subratllat que la precarietat i la pobresa les afecta més a elles, el que han criticat com un tipus de "violència social".\nHan protestat també per la sentència sobre el cas dels cinc membres de l'anomenada 'La Manada' i han clamat 'No és abús, és violació', 'Jo sí et crec', i 'No és no'.\nA la manifestació també hi era present la Comissió promotora de la Renda Garantida de Ciutadania (RGC) i la seva portaveu, Diosdado Toledano, ha explicat en declaracions als mitjans que donen suport a la mobilització perquè molts pensionistes amb pensions no contributives tenen dret al complement de la RGC .\nToledano ha assenyalat que "les noves sol·licituds de complement no estan sent abonades", davant del que insten la ciutadania a presentar recursos, i ha assegurat que es dóna un greu incompliment de l'aplicació de la llei per part de la Conselleria de Treball, Afers Socials i Famílies de la Generalitat.


Barcelona és bona si la bossa sona: El conflicte de la llengua a Espanya (II)\nEl conflicte de la llengua a Espanya (II)\nL'altre dia vaig parlar sobre un suposat conflicte entre el català i el castellà a Catalunya. I per causalitat m'he trobat amb una dada: Segons el darrer informe PISA la mitja de comprensió lectora en castellà a Espanya és de 461... i resulta que el nivell de Catalunya és de 477! El de Galicia de 479 i el d'Euskadi 487. Quina mena de persecució/marginació o propera extinció del castellà és aquesta? No estaria de més també fixar-nos en les notes de selectivitat de català i de castellà, que molt em temo que no són els resultats que podrien esperar aquesta gent propera a UPyD.\nSento no haver escrit més sovint aquests dies i crec que això seguirà així una petita temporada. Estic molt ocupat amb el curs d'estiu de la Pompeu, la UPEC i preparant el viatge a Londres...\nPublicat per Carlos a 13:42\nPerdonat. A Londres que hi vas? A fer un master en politica i econòmia o a pasar hores als pubs i al Barsalona?\n9 de juliol de 2008 a les 11:17\nGràcies pel perdó. La veritat és que el conferenciant que està parlant ara és bastant avorrit. A veure si en López Tena anima una mica el "cotarro".\nA Londres, com no podia ser d'altra forma, a passar hores als pubs. La llàstima és que hagin tancat el Barsalona, així que haurem de fer alguna excursió al The Light o algún altre lloc per l'estil.\n9 de juliol de 2008 a les 11:23


Les empreses de motos i bicis rebutgen que Colau limiti les llicències | Catalunya | EL PAÍS Catalunya\nSet operadors s'alien en la plataforma Smart Mobility per fer 'lobby' a l'Ajuntament\nBarcelona 22 NOV 2018 - 16:25\tCET\nEls carrers de Barcelona han vist com en els últims anys ha entrat un nou protagonista: les bicicletes i motos elèctriques i compartides que s'utilitzen mitjançant una aplicació mòbil. Set empreses, que també ofereixen el seu producte en altres ciutats, s'han aliat en la plataforma Smart Mobility per fomentar l'ús d'aquest transport i per pressionar l'Ajuntament de Barcelona. Aquest dijous es votarà al ple del Consistori l'aprovació d'una taxa per ocupació pública de 71 euros l'any per moto i bici. Els operadors han assegurat que no estan en contra de la taxa, però sí de limitar el creixement de les empreses mitjançant un sistema de llicències, com planeja el govern de l'alcaldessa Ada Colau. Ara mateix hi ha 1.500 bicis i 2.400 motos a la capital catalana. L'executiu municipal pretén atorgar llicències fins a un límit de 2.500 bicis i 3.500 motos.\nLa competència del Bicing\nLa portaveu de la nova associació empresarial, Anna Merino, també ha explicat que una de les preocupacions que té l'Ajuntament, i que suposa una barrera per als operadors de mobilitat compartida, és la protecció del Bicing, un sistema de 6.000 bicicletes públiques que s'ha renovat recentment amb una concessió per a deu anys més. “Va ser una revolució, però creiem que ha complert la seva funció, i el mateix Ajuntament ens ha dit que saben que no podran renovar-lo una altra vegada”, ha assegurat. “Si traguéssim el Bicing, no tindríem més espai públic per a bicis i motos d'empreses privades, que abonen una taxa i no costen ni un euro a l'Ajuntament?”, ha preguntat.\nEn la presentació aquest dijous de la plataforma Smart Mobility hi havia representants de les set empreses implicades: Donkey Republic i Mobike, que operen amb bicicletes compartides a Barcelona; Scoot, que té bicis i motos; Cooltra i Yego, que gestiona motos a la ciutat; i Moovo i Coup, empreses que estan presents a Madrid i no a Barcelona. La portaveu de l'associació, Anna Merino, ha destacat que l'associació neix a Barcelona, però que té vocació d'estar present a totes les ciutats espanyoles. “L'objectiu és crear un sector que té molt de recorregut i que està transformant la mobilitat urbana”, ha assenyalat.\n“Volem que l'Ajuntament de Barcelona es cregui aquest model de mobilitat del futur, i això no es pot fer si no es tenen operadors privats”, ha afirmat Merino. En aquest sentit, l'associació s'ha mostrat disposada a col·laborar amb les institucions, però ha demanat que les polítiques públiques siguin consensuades “per no matar el model des de l'inici”. “Estem totalment alineats amb les polítiques que busca l'Ajuntament per fomentar un model de mobilitat compartida”, ha recordat Merino.\nLa preocupació en el sector sorgeix de la iniciativa de l'Ajuntament per regular la mobilitat compartida. La proposta del Consistori, que entrarà en el ple aquesta setmana, va en dues direccions. La primera, una taxa per ocupació de l'espai públic, de 71 euros, per evitar que hi hagi el desembarcament de milers de vehicles, com en altres ciutats. Més endavant, la idea és aprovar un reglament que prevegi un sistema de llicències amb un màxim permès de bicicletes i motos, que s'aprovaria per mitjà d'un decret. És en la qüestió de les llicències on les empreses es mostren inquietes. “Tenint en compte que el mercat és molt gran i el sector no està madur, si ens posen una taxa i un límit de llicències ens estan matant el model”, ha dit la portaveu.\nL'associació proposa que, en el cas de la taxa, s'estableixi un període de gràcia de cinc anys, en els quals es fixin bonificacions. A canvi, les empreses es comprometen a compartir la informació de les seves aplicacions com els recorreguts que segueixen els vehicles, a crear un codi de bon ús i a consensuar un protocol d'actuació amb la guàrdia urbana. Merino ha recordat que només a Tolosa de Llenguadoc s'està plantejant l'aprovació d'una taxa.\nPel que fa a les llicències, l'associació destaca que cap ciutat ha impulsat un sistema similar, i demana que la regulació no estableixi un límit màxim o que sigui més alt, sense especificar quina seria la xifra adequada per als operadors. Merino, que va treballar a l'Autoritat Catalana de la Competència, confia que aquesta institució es pronunciï contra la limitació de les llicències. A més, l'associació recorda que, tot i que el sistema de subhasta de llicències “és molt bo”, en aquest cas ja hi ha empreses operant, de manera que s'hauria de buscar un altre sistema per atorgar les autoritzacions.


blog.cat d'en Pep - Ribatallada amb Mossenaires\n« Avall, que fa baixada amb Mossenaires Corrent abans de la revetlla »\nEns ha costat, després d’una primavera tan plujosa, triar aquest circuit estiuenc “Mossenaire” i que sempre dona frescor i sensació d’estar en un lloc més remot que no pas el dels vallesos. I és que no ens cansarem de dir, que tenim una gran sort de tenir racons com aquests aquí a la cantonada.\nHem anat fins al bosc de Can Deu, tot travessat la carretera en la qual ens ajuden amics a protegir-nos, tot tallant el transit com en JuanMa i en Jordi i després d’uns instants, hi ha un camí enrevessat, que fem notar que a més d’una i més d’un se li ha entravessat: però sembla que poc o molt hem rigut com sempre. Arribats a les cascades que ofereix la font de Plàtans, hem vist que si: hi ha aigua a dojo.\nHa estat una jornada memorable que recordarem, anys i anys. Gràcies a tothom per fer possible tot aquest moviment d”Entrenaments en grup”.\nLa bandera la portarà un il·lustre Mossenaire d’Honor: Antonio Mayorgas\nAquí al costat d’en Fran Frutos , que va ser dels nostres primers Mossenaires d’honor\nPer qui no h0 sàpiga, qui va trobar aquests camins per portar-hi Mossenaires, ha estat en Jordi Viñeta i que senyala el camí amb l’index\nTrepidant baixada d’en Joan Forte\nI en Xavi Pons s’hi posa bé. Domini del terreny\nEn Jordi és l’autor de la trobada d’aquest recorregut\nI ambient de frescor al costat d’en Manuel\nBé mereix una bona foto d’en Juanma\nFran amb l’obelisc que diu que és el terme municipal de Sabadell\namb precaució, no sigui ensopeguem dins l’aigua\nLa bandera continua cap al moment familiar a l’esquena de l’Antonio\nSurt la bandera i la Gemma no s’ho pot creure!!\nI ara els nostres aniversaris a Mossenaires d’Honor\nFran frutos va ser Mossenaire d’honor el 2008\nI el nostre bandera, va ser Mossenaire d’Honor: el 2015\nLa foto de família en un lloc carregat d’història


8 de març: vaga feminista i general - Fet a Sant Feliu\n8 de març: vaga feminista i general\nSant Feliu Feminista Col·lectiu\nDissabte, 10 de març de 2018 11:30h\nÉs innegable que la Vaga del 8 de març ha suposat una prova de força de la lluita feminista. L'empoderament i la capacitat d'organització dels col lectius feministes ha possibilitat ocupar carrers i fer visible les lluites feministes. És una victòria i un fet innegable, tant, que fins i tot partits polítics clarament masclistes, racistes i neoliberals han pujat al carro a darrera hora, pretenent sumant-se a una mobilització marcada per un fort esperit crític anticapitalista i profundament antipatriarcal per tal d'aconseguir rèdit polític.\nAquesta vaga general i feminista ha esdevingut un moment històric a escala internacional que també s'ha reflectit a Sant Feliu de Llobregat i a la comarca. Ha permès la visibilització de les lluites que es porten a terme i que seguiran portant-se a terme com a resposta al flagrant masclisme, als sostres de vidre, a l'explotació dels nostres cossos, al racisme institucional i social que oprimeix les dones racialitzades i que tanca fronteres vulnerant drets humans, als feminicidis, a la càrrega de les cures i a totes les violències que patim.\nHem volgut deixar clar que som dones i som diverses encara que els mitjans de comunicació esdevinguin un titella dels poders polítics i invisibilitzin els feminismes, en plural, no donant veu a les lluites LGTBIQ+, a les dones amb diversitat funcional , a les no heteronormatives. Els mitjans, un cop més, han demostrat el racisme instaurat cap a les dones racialitzades i/o migrades, no hem vist als grans mass media el reclam que recollien als manifestos feministes exigint l'abolició de la llei d'estrangeria i els tancaments del CIE's, per exemple. Tenim encara una gran batalla per davant per tal de deconstruir el feminisme hegemònic blanc i eurocentrista.\nQueda molt camí per fer i aquesta vaga ha estat una empenta, un exemple de sororitat i d'autoorganització trencant amb els paràmetres institucionals i qüestionant profundament l'aliança entre els sindicats majoritaris (CCOO i UGT) que s'han alineat amb la patronal, com fan sempre, quan per exemple pacten convenis col lectius que ens exploten, empobreixen i vulneren.\nA Sant Feliu s'ha aconseguit sortir al carrer amb una manifestació que ha durat cinc hores i que ni la pluja ha aturat. L'han protagonitzat dones diverses i amb un gran esperit de sororitat. Indubtablement estem molt contentes i sabem que hem teixit noves aliances.\nLa coordinació amb col lectius feministes d'arreu de la comarca ha possibilitat la columna que va sortir d'Esplugues i que va sumar-se a la manifestació de Barcelona tallant la diagonal. Ha estat una mostra d'èxit de participació, d'empoderament i de visibilització. Hi ha un gran teixit feminista a la comarca i juntes som més fortes.\nLa vaga feminista i general del 8 de març ha esdevingut la llavor d'una lluita que fa dècades que germinava. Per totes les que van lluitar, per les que lluitem i les que lluitaran, les dones no pararem fins a aconseguir el món que volem.


Iceta exigeix que el PSC pugui votar en les primàries de maig del PSOE\nEl primer secretari del PSC, Miquel Iceta, ha reclamat aquest dissabte la participació del seu partit en tots els processos interns del PSOE, de cara a les primàries de maig i al Congrés Federal de juny, i ha anunciat que en les pròximes setmanes s'incorporarà a la Comissió Gestora un representant dels socialistes catalans, ja que romania vacant des de la crisi oberta després de l'abstenció a Mariano Rajoy.\nLa gestora del PSOE assegura que encara no s'ha decidit si el PSC podrà votar en les primàries\nSegons han informat fonts socialistes, Iceta ha indicat en la seva intervenció durant el Comitè Federal que el PSC vol "participar activament en el procés per sortir de la crisi" oberta al PSOE després de la dimissió de Pedro Sánchez "des dels criteris de respecte, lleialtat , llibertat i sinceritat ".\nAixí, s'ha referit al discurs inicial del president de la gestora, Javier Fernández, en què ha afirmat que "el socialisme és un projecte que apel·la a la raó", però el líder dels socialistes catalans creu també que "no pot deixar al marge els sentiments ". "Sentiments d'identitat i de justícia, que són els que ens igualen", ha apuntat.\nSegons Iceta, el PSC se sent "molt còmode amb la idea de ciutadania com a element que vertebra un projecte polític". "Ciutadania espanyola, que és la que tenim, la que ens dóna uns drets i unes llibertats. Per això no som independentistes", ha explicat.\nPerò això sí, ha volgut deixar clar que el PSOE no podria oferir aquesta ciutadania "com a element de vertebració" a Espanya si "a una part" dels socialistes, és a dir, el PSC, "se li privés del seu vot".\nD'altra banda, el primer secretari del PSC ha anunciat que abans del proper Comitè Federal -previst per abril--, s'incorporarà a la Gestora el representant del PSC el lloc està vacant des que es va obrir la crisi amb la direcció provisional del PSOE després la dimissió de Pedro Sánchez i la decisió d'abstenir per facilitar un govern del PP.\nDIÀLEG PER LA "INSISTÈNCIA" D'PSOE I PSC\nIceta també ha fet esment a la crisi territorial amb Catalunya, saludant que el Govern de Rajoy i el de Carles Puigdemont hagin "començat a parlar" després de cinc anys de paràlisi, cosa que ha atribuït en part a la "molta insistència del PSC i del PSOE ".\nNo obstant això, ha advertit que "parlar no és suficient", ja que "cal arribar a acords". "I lamentablement avui existeixen pocs ponts entre posicions molt distants, una que vol trencar i altres que desitjarien no canviar res", ha assenyalat.\nIceta ha recordat que en anteriors ocasions s'ha "repartit a parts iguals" la "responsabilitat" d'aquesta falta de diàleg, però considera que avui "la major responsabilitat correspon a hores d'ara al Govern de Catalunya".\n"No és compatible dir que es vol diàleg quan s'ha posat en marxa un compte enrere, quan es posa un ultimàtum sobre la taula, amb lleis de desconnexió que s'elaboren d'amagat del propi Parlament, quan es desafia la legalitat", ha explicat .\nEVITAR UNA SOLUCIÓ "TRISTA"\nEl líder dels socialistes catalans ha advertit a la Generalitat que el referèndum acordat és "impossible" i que el referèndum "a la brava" tampoc és possible, "o bé perquè no se celebra o bé perquè és un simulacre tan inútil com la consulta del 9N ".\nD'aquesta manera, Iceta ha instat a tots els socialistes a "treballar per evitar que el final d'aquest episodi sigui trist" ja preparar-se per "el que probablement sigui l'única solució: la convocatòria avançada, un cop més, d'unes eleccions a Catalunya ".\n"Us demano que treballem junts. I, com diu la resolució que se'ns proposa, els nostres acords de Granada són un punt de partida útil per construir el marc institucional en què capiguem tots", ha reclamat.


Sant Jordi’18 | Institut Ribot i Serra\nNosaltres no ens volem quedar enrere i preparem la nostra festa particular al voltant del símbol de la rosa i del llibre. Així, a més de diferents tallers per celebrar el dia de Sant Jordi, el grup de teatre de l’institut, format per l’alumnat de 4t d’ESO de l’optativa d’Arts escèniques, representa una obra teatral dirigida per la professora Begoña Zarza. Aquest curs, i ja és el vuitè, ha estat La vecina de al lado, escrita per l’alumna de 4t Francesca Arias. A continuació, i també al centre Cívic Rogelio Soto, donem els premis als millors treballs literaris en les diferents llengües. Gràcies per la feina dels alumnes i professors que feu possible que aquest dia sigui especial!


Les acusacions populars demanen investigar 24 antidisturbis més per les càrregues de l'1 d'octubre a Barcelona - directa.cat\nL'equip jurídic impulsat per Òmnium, l'ANC i Irídia presenta al jutjat que instrueix la macrocausa de l'assalt policial a les escoles de la capital catalana un nou informe pericial en el qual s'identifiquen més de 450 actuacions il·lícites durant la celebració del referèndum d'autodeterminació\nAl jutjat d’instrucció 7 de Barcelona se li gira encara més feina. Després de quatre anys d’una fase d’instrucció que encara no s’ha tancat, la macrocausa judicial per investigar les intervencions del Cos Nacional de Policia (CNP) a les escoles de Barcelona durant la celebració del referèndum d’autodeterminació de l’1 d’octubre encara es pot ampliar més. Així ho demanen les acusacions particulars exercides per Òmnium Cultural, l’Assemblea Nacional Catalana (ANC) i el centre per la defensa dels drets humans, Irídia. Totes elles han presentat un nou informe pericial d’anàlisi d’imatges on identifiquen 468 accions policials que consideren “desproporcionades i il·lícites”, com ara cops de puny i escanyaments, entre d’altres.\nDe les 37 imputacions, 24 serien de nous agents i tretze serien ampliacions d’imputació d’antidisturbis que ja estaven sent investigats per altres episodis ocorreguts el mateix dia\nEls fets s’haurien produït a setze centres de votació de la capital catalana entre els quals destaquen l’escola Mediterrània, l’IES Pau Claris o el Ramon Llul, l’Escola Infant Jesús, la Prosperitat o el CAP Guinardó. A partir de l’anàlisi de fotografies i enregistraments de les actuacions policials en aquests punts, els equips jurídics de les tres entitats han conclòs demanar al jutge la imputació de 37 agents més de la Policia Nacional espanyola. De totes elles, 24 serien imputacions de nous agents que actualment no estaven sent investigats i tretze serien ampliacions d’imputació d’antidisturbis que ja estaven sota la lupa del jutge per altres episodis que van protagonitzar aquell dia. Les advocades consideren que les accions identificades podrien ser constitutives de diversos delictes de lesions, delictes contra la integritat moral i/o tortura, delictes de coaccions i delictes contra els drets individuals.\nSi el jutge accepta la petició de les acusacions, la xifra total d’agents del CNP investigats en aquesta macrocausa s’elevaria fins a noranta. Quatre d’ells haurien actuat en el moment dels fets com a caps de grups de les Unitats d’Intervenció Policial (UIP) d’antidisturbis i haurien de respondre també pel seu paper com a transmissors de les ordres que rebien dels seus superiors jeràrquics. Per tal de poder incorporar tota aquesta informació, practicar les diligències d’investigació pendents i fer-se efectives les noves imputacions, les acusacions han demanat una pròrroga de sis mesos en la fase d’instrucció, ja que la darrera pròrroga concedida expira el 29 de gener.\nAnaïs Franquesa, lletrada d’Irídia, remarca que “ha estat un esforç titànic, com el que portem fent durant tota la instrucció, atès que el pes i la càrrega de la investigació ha recaigut en les acusacions, tant particulars com populars, davant de l’absoluta inactivitat i fins i tot obstrucció a la investigació tant del ministeri fiscal com del mateix CNP”. Amb aquest pas, sol·liciten que se citi a declarar com a investigats a aquests agents per encarar la recta final d’aquesta fase del procés i que la causa pugui arribar a judici ben aviat.\n1 d'octubre 1 Octubre Centre Iridia CNP Irídia Òmnium Òmnium Cultural policia nacional Policia Nacional espanyola\n« Cristian Real: “Al darrere de la cistelleria, sempre hi ha unes mans”\nA cop de constitució »